45
ባሮካዉ ኦደቴዳ ትምቢትያ
(45)
1 እዮስያሳ ናአይ እዮአቄም ይሁዳን ካተቴዳ ኦይደንꬆ ላይꬃን፥ ኔርያ ናአይ ባሩክ ሀ ቃላቱዋ ኤርማስ ኦድና ስሲደ፥ ማጻፋን ጻፌዳ። ሄ ዎደ ኤርማስ አዉ ኦዴዳ ቃላይ ሀዋ። + 2 “ባሮካ፥ ኔና መꬍና ጎዳይ፥ እስራኤልያ ጾሳይ ሀዋዳን ያጌ፤ 3 ‘ኔን፥ “መꬍና ጎዳይ ታ ሳኩዋ ቦላን ካዩ ጉጄዳ ድራዉ፥ አየ ታኖ! ኦልያን ዳቡራደ ሸምፑዋካ ꬋያድ” ያጋዳ’ ያጌ።
4 “ባሮካ፥ ኔና መꬍና ጎዳይ ሀዋዳን ያጌ፤ ‘ታን ኬጼዳዋ ታን ኮላና፤ ታን ቶኬዳዋካ ታን ሾዳና። ሄዋካ ቃይ ታን ቢታን ሳኣን ኡባን ኦꬃና። 5 ያትና፥ ኔን ነዉ ዎልቃማባ ኮያይየ? ሄዋ ኮዮፓ። አያዉ ጎፐ፥ አሳ ኡባ ቦላን ታን ኢታባ አሀና። ታን ጾሳይ ሀዋ ኦዳይ። ሽን ኔን ቤዳሳን ኡባን ታን ኔና ሀይቁዋፐ አሻና’ ያጌ” ያጌዳ።
+ 45:1 2 ካታ. 24:1፤ 2 ኦዱዋ 36:5-7፤ ዳኔላ 1:1-2